text: पंड्या ने 66 गेंदों में 83 रन की शानदार पारी खेली और धोनी के साथ बेहतरीन साझेदारी करते हुए पारी को 281 रन तक पहुंचाने में मदद की. कोहली ने कहा कि भारत ने एक बार फिर साबित किया कि उसका निचला मध्यक्रम कितना शानदार है. उन्होंने मैच के बाद पुरस्कार वितरण समारोह में कहा, 'हमने टॉस के समय बात की थी कि हम बड़ा स्कोर बनाना चाहते हैं. हमने विकेट गंवाए लेकिन एमएस (धोनी) और केदार ने अच्छा खेल दिखाया. हार्दिक और बाद में एमएस ने पारी की समाप्ति हमेशा की तरह शानदार तरीके से की.